Ancjemò braùre furlane in ponte di spade. Dopo de vitorie di Doha, tal mês di Dicembar stât, Mara Navarria e torne a vinci ancje a Barcelone.
Te capitâl de Catalogne la schermidore di Cjarlins e concuiste un altri sucès inte Cope dal Mont di spade. La vitorie decisive e je stade chê inte finâl cuintri de francese Lauren Rembi, là che la atlete furlane e à rivât a ribaltâ un risultât parziâl negatîf e a dâi la stocade juste tal ultin: risultât 13-12.
Il percors viers di cheste gnove afermazion al jere tacât cu lis vitoriis cuintri de sudcoreane Yu Jinsil (15-7), de rumene Simona Gherman (15-14), de estone Kristina Kuusk (15-11) e cul superament dai cuarts di finâl cuintri de todescje Alexandra Ndolo (15-9), par rivâ ae semifinâl, impegnative e scombatude, cuintri de atlete romene Ana Maria Branza Popescu (9-8).
Par catalan si scrîf: Visca Mara Navarria!
fur_Latn fur_Latn fur_Latn fur_Latn